stanford-oval/wikipedia huggingface dataset:
שיטיון
הערות שוליים

↑  מונחים חדשים ברפואה ובטכנולוגיית המידע והחלטות בדקדוק (תשע"ד, 2014), באתר האקדמיה ללשון העברית, ‏9 במרץ 2014
↑  ד"ר איתי גל, דו"ח: מספר חולי הדמנציה יוכפל בתוך 20 שנה, באתר ynet, 21 בספטמבר 2010
↑  צריכת אלכוהול והסיכון לשיטיון – מחקר עוקבה של 23 שנים, באתר איגוד רופאי בריאות הציבור בישראל, ‏7 באוגוסט 2018
↑  Boustani, Malaz; Peterson, Britt; Hanson, Laura; Harris, Russell; Lohr, Kathleen N. (2003). "Screening for Dementia in Primary Care: A Summary of the Evidence for the U.S. Preventive Services Task Force". Annals of Internal Medicine. 138 (11): 927–937. doi:10.7326/0003-4819-138-11-200306030-00015. ISSN 0003-4819.
1 2  Cullen, Breda; O'Neill, Brian; Evans, Johnathan J; Coen, Robert F; Lawlor, Brian A (2007). "A Review of Screening Tests for Cognitive Impairment". Journal of Neurology, Neurosurgery & Psychiatry. 78 (8): 790–799. doi:10.1136/jnnp.2006.095414. ISSN 0022-3050. PMC 2117747. PMID 17178826.
↑  דמנציה ואלצהיימר: כיצד לעכב את התדרדרות המחלה?, באתר BEOK, ‏13 בספטמבר 2018
↑  טיפול באנשים חולי דמנציה, באתר משרד הבריאות
↑  הסבר של ד"ר דנה פאר בפייסבוק
↑  ד"ר דניאל דליות – המרכז הרפואי הגריאטרי בית רבקה, הקשר בין דמנציה לעששת, אתר שירותי בריאות כללית.
↑  Alice Harding, Sarita Robinson, StJohn Crean, Sim K. Singhrao, Can Better Management of Periodontal Disease Delay the Onset and Progression of Alzheimer's Disease?, Journal of Alzheimer's disease: JAD 58, 2017, עמ' 337–348 doi: 10.3233/JAD-170046
↑  ד"ר איילת ברג-ורמן, תוכנית הערכת קבוצות תמיכה לבני משפחה מטפלים בזקנים עם דמנציה, באתר ביטוח לאומי, ‏7/2020
↑  התכנית הלאומית להתמודדות עם מחלת אלצהיימר ודמנציות אחרות, באתר משרד הבריאות
| --- | --- |
בקרת זהויות :  NLI: 987007545754205171  BNE: XX528691  BnF: cb12231893p (data)  GND: 4011404-1  LCCN: sh85036638  NDL: 00954862  NKC: ph119366 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
האטרופיה באלצהיימר חמור
ג'רמי סוויפט

| --- | --- |

 לידה:  27 ביוני 1960 (בן 64) סטוקטון-און-טיס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1981 
 פרופיל ב-IMDb
 
ג'רמי פול סוויפט (באנגלית: Jeremy Paul Swift; נולד ב-27 ביוני 1960) הוא שחקן אנגלי.
ביוגרפיה

סוויפט נולד בסטוקטון-און-טיס שבמחוז דרהאם. בין השנים 1978 ו-1981 למד משחק בבית הספר "גילדפורד דרמה סקול". בשנות השמונים של המאה העשרים עבד כמעט אך ורק בתיאטרון. הוא הופיע עם להקות תיאטרון כמו "דבורה וורנר קיק תיאטר" והלהקה הקומית "The People Show". בתקופה זו הופיע סוויפט בפרסומות רבות בטלוויזיה. בשנות התשעים של המאה העשרים שיחק בתיאטרון המלכותי הלאומי בהפקה של פילידיה לויד של המחזה "What the Butler Saw" לצדם של דייוויד טננט וריצ'רד וילסון. בטלוויזיה שיחק בסיטקום "Blind Men" של רשת ITV, ובמיני-סדרה "יריד ההבלים", עיבוד לרומן באותו שם של BBC One.
בעשור הראשון של המאה ה-21 הופיע סוויפט בסרט "פארק גוספורד" בתפקיד המשרת ארתור. בסרט "אוליבר טוויסט" בבימויו של רומן פולנסקי שיחק בתפקיד מר באמבל. בערוץ BBC שיחק בסיטקום "The Smoking Room". בתיאטרון הופיע במחזה "Abigail's Party", ההפקה האחרונה בתיאטרון המפסטד הישן.
ב-2009 שיחק בתפקיד ראשי במחזה "The Antiques' Rogue Show" ששודר ב-BBC2 בהשתתפות ליז סמית' ופיטר ווהן. הוא הופיע בתפקיד הדיאקון בסרט "דו-קרב", עיבוד לסיפור קצר מאת אנטון צ'כוב, ושיחק בדרמה הטלוויזיונית "Canoe Man", המבוססת על סיפור היעלמותו של ג'ון דרווין (אנ').
סוויפט כיכב בסרט הקומי הבריטי "Downhill" שיצא לאקרנים ב-2014 ולצדו כיכבו גם נד דנהי, קארל תאובולד וריצ'רד לומסדן. ביים את הסרט ג'יימס ראוס וכתב את התסריט טורבן בוס (אנ').
סוויפט הוא גם מלחין, ואחת מיצירותיו היא המוזיקה לסרט הטלוויזיה "Werewolves: The Dark Survivors" עבור ערוץ דיסקברי ו-ITV global.
בסדרת הדרמה התקופתית "אחוזת דאונטון" של רשת ITV גילם סוויפט את תפקיד ספראט, הבאטלר של הרוזנת האם (מגי סמית'). ב-2016 הופיע בתפקיד דניס, משרת של הרוזנת מוורודאקי (לסלי קארון) בפרק בסדרה "משפחת דארל".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | Fords on Water | חייל דרומי |  |
| 1985 |  | Mr. Love | נער בחדר הקרנה |  |
| 1991 |  | Paul Merton: The Series | לקוח שגונב מחנות |  |
| 1991 |  | An Actor's Life For Me | ואלדמור קריסטוף | בפרק "Night of the Living Dead" |
| 1995–1996 |  | Next of Kin | אנט | סדרת טלוויזיה (4 פרקים) |
| 1996 | דיאל ופסקו | Dalziel and Pascoe | דייב פרני | סדרת טלוויזיה (פרק אחד) |
| 1997–1998 | הגראנד | The Grand | דייוויד ג'פריס |  |
| 1998 | יריד ההבלים | Vanity Fair | ג'וס סדלי |  |
| 2001 | פארק גוספורד | Gosford Park | ארתור |  |
| 2003 |  | To Kill a King | הרוזן מוויטבי |  |
| 2005 | אוליבר טוויסט | Oliver Twist | מר באמבל |  |
| 2004–2005 |  | The Smoking Room | בארי | סדרת טלוויזיה (17 פרקים) |
| 2006 | רוחות של חופש | Amazing Grace | ריצ'רד הבאטלר |  |
| 2009 | ננס אדום | Red Dwarf: Back to Earth, Part Two | נודי |  |
| 2009 | איסטאנדרס | EastEnders | אדריאן |  |
| 2010 | דו קרב | The Duel |  |  |
| 2013 | כמעט אנושיים | Being Human | אמיל פרסונס | בפרק "The Trinity" |
| 2013–2015 | אחוזת דאונטון | Downton Abbey | ספראט |  |
| 2014 |  | Downhill | סטיב |  |
| 2014 |  | The Crimson Field | רג'י סופר |  |
| 2015 | עלייתה של ג'ופיטר | Jupiter Ascending | וסילי בולוטניקוב |  |
| 2016 | אוצר לאומי | National Treasure | סימון | מיני-סדרה |
| 2016 | אבן הירח | The Moonstone | ד"ר קנדי | מיני-סדרה |
| 2016 | משפחת דארל | The Durrells | דניס | סדרת טלוויזיה; 4 פרקים |
| 2017 | סטרייק | Strike | אוון קוויין | סדרת טלוויזיה |
| 2018 | מרי פופינס חוזרת | Mary Poppins Returns | גודינג |  |
| 2018 | תאוות נדודים | Wanderlust | נייל בלואס | מיני-סדרה של נטפליקס |
| 2020 | טד לאסו | Ted Lasso | היגינס | סדרת טלוויזיה |
| 2024 | היורשים: עלייתה של רד | Descendants: The Rise of Red | המנהל מרלין |  |
| 2024 | החתול בעל 10 הנשמות (אנ') | 10 Lives | האפי | דיבוב |
| 2024 | מתוקה רצח (אנ') | Sweetpea | נורמן | תפקיד ראשי; 6 פרקים |
הערות שוליים

↑  Sandford, Christopher (2009-11-24). Polanski: A Biography. Macmillan. pp. 344–. ISBN 978-0-230-61176-4. נבדק ב-30 ביוני 2011. {{cite book}}:  (עזרה)
| --- | --- |
בקרת זהויות :  GND: 106142751X  ISNI: 0000 0001 2054 6615  LCCN: no2011084356  NLA: 35534797  VIAF: 171500239   WorldCat (עם VIAF): 171500239
ד'ימי

ערך זה עוסק בנתין במדינה אסלאמית. אם התכוונתם למשמעות אחרת, ראו .
דִ'ימִי (בערבית: ذمي, בתעתיק מדויק: דִ'מִּי, רבים: أهل الذمة, תעתיק מדויק: אַהְל אלדִ'מָּה) הוא הכינוי לנתין לא מוסלמי של מדינה הנשלטת על פי חוקי האסלאם, השריעה. המעמד של "ד'ימי", או "בן-חסות", כפי שנהוג לתרגמו, ניתן במקור לאלו שהוגדרו על ידי המוסלמים כ"עמי הספר" – יהודים, נוצרים וצאבאים, אך מאוחר יותר, ובמקומות מסוימים, הוענק גם לזורואסטרים, סיקים, הינדואים, ג'יינים ובודהיסטים.
מגבלות על הד'מים

בפועל הייתה שונות רבה ברמת אכיפת תנאי עומר לאורך ההיסטוריה המוסלמית. שליטים מוסלמים הנהיגו מדיניות שונה בהתאם לצורכיהם והשקפתם. היו שליטים שהפרו את חוזה עומר לרעה ורדפו באלימות דִ'מים, היו שליטים שאכפו את מגבלות חוזה עומר באדיקות והיו שליטים שהקלו עם הדִ'מים ונמנעו מלאכוף חלק מההגבלות עליהם. האפליה הדתית (אך לא גזעית) העומדת בבסיס הדִ'מי עודדה קבלה הדרגתית של האסלאם על ידי בני החסות באופן של "כיבוש תרבותי זוחל" במסגרת הג'יהאד (המאבק הדתי המוסלמי). העיקרון הפוליטי המנחה של האסלאם בנוגע לאהל הדִ'מה הוא שלאחר כיבוש טריטוריות שהוגדרו על פי חלוקת העולם על פי האסלאם כדָארֻ אלְ-חָרְבּ, התאסלמות של אוכלוסיית השטח הכבוש היא עניין של זמן, משום שהיא נתונה בתוך אוכלוסיות מוסלמיות שמקיימות משטר אסלאמי, ולכן אין צורך בהקצאת משאבים רבים לשעבוד או התאסלמות בכפייה.
מעמד הדִ'מי התבלט בארץ ישראל בתקופת השלטון העות'מאני. כשבעולם המוסלמי יהודים ונוצרים "ירדו כרוכים יחדיו" וזכו ליחס זהה כבני חסות בדין ולרוב גם בפולמוסים דתיים.
מגבלות על הד'מים > בעולם הסוני

החוקים המסדירים את מעמד בני החסות נקראים "תנאי עומר". לפי תנאי "חוזה עומר", הדִ'מי זכאי לביטחון אישי ורשאי לקיים את אמונתו בתמורה למס גולגולת מיוחד (שנקרא ה"ג'יזיה") ששילם ובכפוף למגבלות שהוטלו עליו. הדִ'מי לא היה רשאי לקיים טקסים דתיים בפומבי, להרחיב או לשפץ את בתי התפילה שלו או לשאת אשה מוסלמית. מגבלות נוספות שהוטלו על הדִ'מים מזמן לזמן נועדו להשפילם ולהבליט את נחיתותם לעומת המוסלמים. למשל: לבוש מיוחד, איסור רכיבה על סוס או גמל, איסור על בניית בתי תפילה שאינם מוסלמים אשר יהיו יותר גבוהים מהמסגדים המקומיים ואיסור על היהודים לתקוע בשופר ועל הנוצרים לצלצל בפעמוני כנסיות (במקום פעמונים השתמשו הנוצרים בקורה שנקראה נאקוס).
מגבלות על הד'מים > בעולם השיעי

| --- | --- |
 :  ראו גם – היהודים תחת האימפריה הספווית
השליטים המוסלמים המקומיים היו אחראים על החלת מעמד ודמי החסות במחוזותיהם. אם תנאים אלו הותנו והוחלו אז החסות מוּסרת מהמפר אותם ודמו מותר. אך אם התנאים לא הותנו ובן החסות עובר על אחד מהתנאים המדוברים הוא יישפט לפי חוקי השריעה ללא איבוד הגנת החסות:
מגבלות על הד'מים > בעולם השיעי > מגבלות בעלות בסיס משפטי

קבלת המשפט המוסלמי.
תשלום ג'זיה כשהם מושפלים – "עד אשר יעלו את המס מרצון כשהם מושפלים" (סורה ט כט). חל על היהודים, נוצרים וזורואסטרים. אין לקחת דמי חסות מילדים טרם התבגרותם, חולי נפש או נשים. עבור עבדים גובים מהאדון וכן לא גובים מזקנים, עיוורים, בעלי מוגבלויות ועניים חסרי כל. הגבייה מתבצעת לפי מספר נפשות או גודל קרקע ולפי מה שמחליט השליט; מה שהוא חושב שהד'מים יוכלו לשלם.
איסור לקיים יחסי אישות עם נשים מוסלמיות.
איסור לשאת לאישה אישה מוסלמית.
איסור להדיח מוסלמים מדתם.
איסור על שדידת מוסלמים.
איסור לתת קורת גג לכופרים.
איסור לסייע לכופרים לנצח מוסלמים או להעביר מידע על מצב המוסלמים.
איסור להרוג גברים, נשים וילדים מוסלמים.
איסור לפרסם בפומבי את הדברים המותרים להם מתוקף דתם, ואין בהם נזק למוסלמים, ואסורים לפי השריעה, כמו אכילת חזיר או שתיית יין.
מגבלות על הד'מים > בעולם השיעי > מגבלות שמקורן אינו ברור והשליט רשאי להחליט אם להחילן

איסור בניית מקומות פולחן חדשים, אך היתר לתקנם.
איסור הקמה מחדש של מקומות פולחן שנהרסו.
איסור להתפלל בקול רם או לצלצל בפעמונים לצורך קריאה לתפילות.
איסור על בניית בתים גבוהים יותר (או אפילו באותו הגובה) משל השכנים המוסלמים, או משל המוסלמים הגרים בחלקים אחרים של אותו הבית.
חובת לבישת ביגוד שונה משל המוסלמים: יהודים צהוב ונוצרים שחור או כחול כהה. נוצרים לובשים חגורות צבעוניות למותניהם ויהודים תופרים פיסת משי בצבע שונה על חזית בגדיהם. גם על הנשים להתלבש באופן שונה מהנשים המוסלמיות (בין אם באותו האופן כפי שצוין לעיל או באופן שונה).
חובת נעילת נעליים שונות בצבען בכל נעל.
בעת ביקור במרחצאות חובה לענוד טבעת ברזל/עופרת/נחושת ולקשור פעמון לרגל, על-מנת שיזהו שאינם מוסלמים.
איסור רכיבה על סוסים אלא רק על חמורים ופרדות.
איסור רכיבה בעזרת אוכפים אלא רק בעזרת אוכפי משא וכששתי הרגלים מכוונות לצד יחיד.
איסור אחזקה ונשיאת נשק.
מגבלות על הד'מים > בעולם השיעי > מגבלות שהשליט רשאי להחליט אם להחילן

אם פוגע באסלאם – באל, בנביא מוחמד או באחד האימאמים הנעלים – חובה להורגו כל עוד לא ייגרם מכך נזק.
אין ליידע מראש את הד'מים על גובה הג'זיה על-מנת שיחיו לאורך השנה במצב של פחד וחרדה, כשרק ברגע הגבייה ייוודע לו הסכום; מבקשים ממנו לספור את הכסף עד שהמוסלמים יגידו די. יש האומרים כי בזמן הגבייה עליו גם להרכין את ראשו וצריך למשוך את זקנו ולסטור ללחיו.
ברחוב משותף למוסלמים ולא-מוסלמים על הלא-מוסלמים ללכת רק בצידי הרחוב ולא במרכזו.
איסור להיכנס למים במרחצאות הציבוריים בעת שמוסלמי רוחץ בהם.
בעת פגישה עם מוסלמי חל איסור לשבת על דבר גבוה יותר מהמוסלמי, שעל הלא-מוסלמי להקדים בברכתו את המוסלמי כשהמוסלמי מברך בחזרה רק ב"עליך".
מוסלמים אינם צריכים להתרועע עם לא-מוסלמים ולחלוק עמם את יצועם.
אסור למוסלמים לקבל מלא-מוסלמים מזון שבא עם לא-מוסלמים במגע כמו חומרים מזוקקים ושמנים שלא ניתן לטהרם. בגדים שהתקבלו רטובים יש להשרות במים לאחר רכישתם.
אין לקחת מלא-מוסלמים בשר או דברי עור (כמו נעליים) שטהרתם קשורה בשחיטה כשרה לפי חוקי האסלאם. בנוסף לנוזלים שנשתמרו בכלי קיבול מעור.
איסור לצאת בימי גשם או שלג מחוץ לבית מחשש להעברת הטומאה למוסלמים.
אם מוסלמי שומע לא-מוסלמי מעליב או לועג למוסלמי עליו לעצור אותו ולהענישו.
אסור שיימצא מצב בו לא-מוסלמי נמצא בעמדה סמכותית מעל מוסלמים, אך יש גם למנוע ממוסלמים לגלות נגדם יחס מעליב.
אם פורץ מאבק משפטי בין מוסלמי ולא-מוסלמי על המשפט להתקיים לפי חוקי השריעה בבית דין מוסלמי.
במאבק משפטי בין שני לא-מוסלמים על השופט המוסלמי להחליט באיזה בית דין יש לשפוט אותם, ויש עדיפות לבית-דין מוסלמי.
רעיון בני החסות

אבו יוסף אל-אנצארי בספרו "כתאב אלח'ראג'" כתב כי בני החסות הם בני החסות של הנביא עצמו, ותפקידו של הח'ליף הוא לדאוג לשלומם בהתאם לזכויותיהם תחת תנאי עומר (שלא ייעשקו, ייפגעו ושלא ייגבה מהם מס מעל יכולותיהם ובניגוד למותר). במכתב שהעלה על-פי המסורת עומר בן אל-ח'טאב לאחד מנציביו, אבו עוביידה בן אל-ג'ראח, כתב כי יש להשאיר את האדמות בידי התושבים הכבושים, אלו הנמנים בין עמי הספר, ולתת להם לעבדן. שכן הם בקיאים בעבודות אלו יותר, וכי יש רק לקחת מהם מס כזה שהם יוכלו לשאת בו כשהמס יתחלק בין המוסלמים. הוא מבקש לא לראות בלא-מוסלמים כשלל ולקחת אותם כעבדים, כי במקרה הזה לא יישאר דבר ואיש להרוויח מעמלו למוסלמים בדורות הבאים. ואילו אם ישאירו אותם דורות שלמים המוסלמים ייהנו מעמלם. לאור זאת יש למנוע את לקיחתם כעבדים, את עשיקתם, שדידתם או פגיעה ברכושם. אלא רק לפי המותר, תוך הקפדת השמירה על התנאים שניתנו להם.
מחמד באקר בן מחמד תקי אל-מג'לסי החזיק בדעה כי מעמד החסות נתן ליהודים ולנוצרים את האפשרות לחיות בין המוסלמים, ללמוד מהם ולהמיר את עקשנותם הדתית לאסלאם (בדומה לגישה הנוצרית ביזנטית).
רעיון בני החסות > ד'מים ככופרים

לפי אבו חאמד אל-ע'זאלי יש שני סוגי כופרים:
ד'מי – אלו החיים בחסות האסלאם ועליהם יש להגן בחסות האסלאם בתנאי שהם עומדים בתנאי החסות ומשלמים את הג'זיה: "אין לפגוע בו אלא על ידי הפניית עורף לו ובוז לו, על ידי דחיקתו לצידי הדרך והימנעות מלהקדים לו שלום". יש להימנע במיוחד מקיום יחסי סחר ועסקים, מגע יום-יומי. התיידדות עמו היא בגדר מעשה שנוא בעיני אללה ונוגעת בתחום האסור.
חרבי – אלו שלא חיים תחת חסות האסלאם אלא בצל שלטון זר, כשמצווה על האסלאם למגרו.
הערות שוליים

1 2  חוה לצרוס-יפה, מבוא. בתוך: חוה לצרוס-יפה. 1996. סופרים מוסלמים על יהודים ויהדות; היהודים בקרב שכניהם המוסלמים. מרכז זלמן שזר לתולדות ישראל: ירושלים. עמ' 7-21.
1 2  ורה באש-מורין, רסאלה-י צואעק אליהוד (מסכת מכת הברק נגד היהודים)- מחמד באקר בן מחמד תקי אלמג'לסי. בתוך: חוה לצרוס-יפה. 1996. סופרים מוסלמים על יהודים ויהדות; היהודים בקרב שכניהם המוסלמים. מרכז זלמן שזר לתולדות ישראל: ירושלים. עמ' 171-182.
↑  מקורן ברור מתנאי עומר, אולם במקרה זה נמנעו מלציין את מקורן המשויך לתנאי עומר לאור האיבה השיעית כלפי הח'ליף עומר.
| אסלאם |
| --- | --- | --- |
| חמשת עמודי האסלאם | שהאדה (העדות) • אלצלאה (התפילה) • אלזכאה (הצדקה) • צום • אלחאג' (העלייה לרגל) | אללה, שמו של האל בדת האסלאם |
| פלגים עיקריים | אסלאם סוני • אסלאם שיעי | אללה, שמו של האל בדת האסלאם |
| אישים מרכזיים | מוחמד • ח'ליף ושושלות הח'ליפים • נביאי האסלאם • אימאם שיעי • מהדי • בני לווייתו של מוחמד • נשות מוחמד | אללה, שמו של האל בדת האסלאם |
| דמויות היסטוריות נוספות | פאטמה בת מוחמד • עבדאללה אבן א-זובייר • אבו להב | אללה, שמו של האל בדת האסלאם |
| קרבות בראשית האסלאם | קרב בדר • קרב אוחוד • קרב השוחה • קרב ח'ייבר | אללה, שמו של האל בדת האסלאם |
| אנשי דת (עולמא) | מאלכ אבן אנס • אל נעמאן בן ת'אבת אבו חניפה • אחמד אבן חנבל • מוחמד אבן אידריס א-שאפעי • אבן חג'ר אל-עסקלאני • אל-ע'זאלי | אללה, שמו של האל בדת האסלאם |
| ערים קדושות | מכה • אל-מדינה • ירושלים • נג'ף • כרבלא • כופה • כאט'מיה • משהד • סאמרא | אללה, שמו של האל בדת האסלאם |
| האתרים הקדושים ביותר | מסגד אל-חראם • מסגד הנביא • מסגד אל-אקצא | אללה, שמו של האל בדת האסלאם |
| חגים | הג'רה • לוח השנה המוסלמי • עיד אל-פיטר • עיד אל-אדחא • עשוראא • ארבעין • לילת אל-קאדר | אללה, שמו של האל בדת האסלאם |
| מבנים | מסגד • מינרט • מחראב • הכעבה • אדריכלות איסלאמית | אללה, שמו של האל בדת האסלאם |
| תפקידים דתיים | אייתולה • מרג'ע • אימאם • מולא • קאדי • מופתי • מואזין |  |
| טקסטים וחוקים | קוראן • חדית' • אסנאד • מתן • תפסיר • סונה • פיקה • פתווה • שריעה |  |
| אסכולות השריעה | חנפית • חנבלית • ג'עפרית • מאלכית • שאפעית |  |
| אסכולות הכלאם | אשעריה • ג'בריה • מאתורידי • מורג'יאה • מֻעתזילה |  |
| פלגים שיעים | את'נא עשריה • אסמאעיליה • זיידים |  |
| פלגי הח'וארג' | צאפריים • אזארקה • איבאדיה |  |
| תנועות | סופיות • והאביה • סלפיה • אסלאמיזם • אסלאם ליברלי |  |
| פלגים אחרים | אומת האסלאם • חמשת האחוזים • המסורים • אחמדים • זקרי • עלווים |  |
| אמונות קשורות | באביזם • בהאאים • יזידים • סיקיזם |  |
פורטל אסלאם • מונחים בסיסיים • כל הערכים
| --- | --- |
בקרת זהויות :  BNE: XX5045418  BnF: cb11980521v (data)  GND: 4311128-2  LCCN: sh85037446  NDL: 00575807  SUDOC: 027852261  TDVİA: zimmi
חיים על מאדים

פני הקרקע של מאדים.
קיומם של חיים על מאדים הוא נושא שמעורר עניין באסטרוביולוגיה בשל הקרבה והדמיון של הפלנטה מאדים לכדור הארץ. נכון ל-2024 לא נמצאה עדות לחיים בעבר או בהווה על מאדים. עדויות מצטברות מצביעות על כך שבתקופת זמן קדומה בסביבת פני השטח של מאדים היו מים נוזליים, וייתכן שבתקופה זו הכוכב היה ראוי למגורים עבור מיקרואורגניזמים, אך תנאי מגורים אינם מעידים בהכרח על חיים.
היתכנות חיים על מאדים

חיפושים מדעיים אחר עדויות לחיים החלו במאה ה-19 ונמשכים כיום באמצעות חקירות טלסקופיות ובדיקות פרוסות, חיפוש אחר מים, ביולוגיות כימיות בקרקע ובסלעים על פני הכדור וגזים ביולוגיים באטמוספירה.
המחקר אחר חיים במאדים יצר עניין מיוחד בקרב החוקרים בשל הדמיון שלו לכדור הארץ המוקדם. זה נכון במיוחד מכיוון שלמאדים יש אקלים קר וחסר טקטוניקת לוחות או סחיפה יבשתית, כך שהוא נותר כמעט ללא שינוי מאז סוף התקופה ההספרית (אנ'). לפחות שני שלישים משטחו של מאדים הם בני יותר מ-3.5 מיליארד שנים, והוא יכול היה להיות ראוי למגורים לפני 4.48 מיליארד שנים, 500 מיליון שנים לפני צורות החיים הקדומות ביותר הידועות בכדור הארץ. מאדים עשוי אפוא להחזיק בשיא הטוב ביותר של התנאים הפרה-ביוטיים המובילים לחיים, גם אם חיים לא היו או מעולם לא התקיימו שם.
במהלך העשורים האחרונים נערכו מספר ניסיונות לחקור את האטמוספירה ואת הקרקע במאדים כדי למצוא עדויות לקיומם של גזים ביולוגיים, כמו מתאן, שעשויים להצביע על קיומם של חיים מיקרוביאליים. לא התקבלו תוצאות אינן חד-משמעיות, אך הן מראות על נוכחות זמנית של גזים שעשויים להיות קשורים לתהליכים ביולוגיים. בנוסף, כמה מהמשימות שנשלחו לכוכב הצליחו לזהות מינרלים הידרטיים המעידים על קיומם של מים נוזליים, אם כי ברמת מליחות גבוהה, מה שמאפשר קיומם של חיים באזורים ספציפיים על פני הכוכב.
מאדים הוא יעד פוטנציאלי למסע אנושי בעתיד, מאחר שהוא נמצא במרחק שטיסה מאוישת יכולה לגמוא בפרק זמן של כ-9 חודשים בתנאים האידיאליים. למרות זאת, הקמת מושבה אנושית על פני מאדים תהיה אתגר משמעותי בשל תנאי הסביבה הקשים. האתגר כולל מחסור בחמצן, לחץ אוויר נמוך מאוד, היעדר שדה מגנטי שיגן מפני קרינה ורוחות שמש, וכבידה חלשה שבה אדם ששוקל 100 ק"ג על כדור הארץ ישקול רק 38 ק"ג על מאדים. עם זאת, כבר היום נערכים ניסויים ומתוכננות משימות מחקר מאוישות למאדים, ואף נבחנות תוכניות להקמת מושבות קבע על פני הכוכב האדום.
אין כל ראיה לקיומם של חיים כלשהם במאדים, אולם קיים סיכוי כי בעתיד יתגלו ראיות לקיומם של צורות חיים מיקרוסקופיות על פני כוכב הלכת.
היסטוריית מחקר מאדים

העניין במאדים החל עוד בתקופות עתיקות, אך הוא התעצם משמעותית לאחר ההמצאה של הטלסקופ במאה ה-17. מאז, מאדים היה מושא למחקר אינטנסיבי, שמטרתו להבין את תנאי הכוכב ואולי אף למצוא סימנים לחיים. המסע הזה מתחיל במתצפתים הראשונים ועובר דרך מחקרים טלסקופיים מודרניים, ועד למשימות חלל רבות שהגיעו לכוכב.
האסטרונומים הראשונים שצפו במאדים, כמו גלילאו גליליי במאה ה-17, הבחינו בנקודה אדומה בשמים, אך רק עם שיפור הטלסקופים החלו מדענים להבין יותר על הכוכב. בסוף המאה ה-19, האסטרונום האיטלקי ג'ובאני סקיאפארלי החל ליצור מפות מפורטות של מאדים, שהציגו רשת של קווים ישרים שאותם כינה "קנאלי". המונח הזה תורגם לאנגלית כ"ערוצים", דבר שגרם לספקולציות רבות בנוגע לאפשרות לקיום חיים אינטליגנטיים שבנו את הערוצים הללו.
היסטוריית מחקר מאדים > המחקר הטלסקופי וההשפעה התרבותית

התצפיות של סקיאפארלי עוררו גל של התעניינות בכוכב, במיוחד בקרב הציבור הרחב. האסטרונום האמריקני פרסיוול לוול הרחיב את המחקר, והיה משוכנע שהקווים הם ערוצים שנבנו על ידי יצורים תבוניים. הוא הקים את מצפה הכוכבים שלו באריזונה כדי לחקור את מאדים, והשפיע רבות על התרבות הפופולרית באותה תקופה, כולל ספרים וסרטים שהתמקדו במאדים ובתושביו האפשריים.
היסטוריית מחקר מאדים > עידן החלל והמשימות הראשונות

המחקר המודרני של מאדים התחיל עם עידן החלל בשנות ה-60 של המאה ה-20. החללית מארינר 4 הייתה הראשונה שעברה ליד מאדים בשנת 1965 ושלחה תמונות של פני השטח, שהראו כוכב יבש ועם פחות פוטנציאל לחיים ממה שהאמינו קודם. המשימה המוצלחת הזו פתחה את הדלת לעוד משימות רבות, כמו ויקינג 1 וויקינג 2 בשנות ה-70, שהיו הראשונות לנחות על פני השטח ולבצע ניסויים לחיפוש אחר סימני חיים. הניסויים לא מצאו ראיות חד משמעיות לחיים, אך הם גילו מידע רב על הקרקע, האטמוספירה והאקלים של מאדים.
היסטוריית מחקר מאדים > תגליות עדכניות

במהלך העשורים האחרונים, משימות רבות נוספות הגיעו למאדים, כמו מרס רובר קיוריוסיטי ופרסווירנס, שממשיכות לחקור את פני השטח והאטמוספירה של מאדים. גילויים כמו נוכחות של מים במצב צבירה מסוים בכוכב מרמזים על כך שייתכן שבעבר היו תנאים המתאימים לחיים על מאדים.
מחקר של נאס"א בעזרת הגשושית MRO גילה שהיו מים זורמים על פני השטח של מאדים אפילו לפני כשני מיליארד שנים, תקופה המאוחרת בהרבה ממה שהיה מקובל לחשוב עד כה. הממצאים התבססו על מינרלים מלוחים שהותירו אחריהם המים שהתאדו, מה שמצביע על כך שמים זורמים התקיימו שם תקופה ארוכה יותר מאשר ההערכות הקודמות.
בעקבות האישור על קיומם בעבר של מים נוזליים עיליים, החלו הרוברים קריוסיטי (אנ'), פרסווירנס ואופורטוניטי לחפש עדויות לחיים קודמים, כולל ביוספרה בעבר המבוססת על מיקרואורגניזמים אוטוטרופיים, כימו-אוטוטרופיים (אנ') או כימוליטו-אוטוטרופיים (אנ'), כמו גם מים עתיקים, כולל פלוביו-סביבות-לאקוסטריניות (מישורים הקשורים לנהרות או אגמים עתיקים) (אנ') שאולי היו ראויים למגורים. החיפוש אחר עדויות למגורים, טפונומיה ותרכובות אורגניות על מאדים הוא כעת יעד עיקרי עבור סוכנויות החלל.
הממצאים של תרכובות אורגניות בתוך סלעי משקע, ושל בורון, על מאדים עשויים לבשר על כימיה פרה-ביוטית. ממצאים כאלה, יחד עם גילויים קודמים לפיהם מים נוזליים היו במאדים בעידן הקדום, תומכים עוד יותר באפשרות המגורים המוקדמים של מכתש גייל במאדים. פני המאדים שטופים בקרינה מייננת, ואדמת מאדים עשירה בפרכלורטים רעילים למיקרואורגניזמים. לכן, הקונצנזוס במחקר הוא שאם חיים קיימים על מאדים, הם יכולים להימצא או להשתמר בצורה הטובה ביותר מתחת לפני הקרקע, הרחק מתהליכים על פני השטח הקשים.
ממצאי המחקר המעידים על היתכנות לחיים

ביוני 2018 נאס"א הודיעה על זיהוי וריאציות עונתיות של רמות מתאן על מאדים. ניתן לייצר מתאן על ידי מיקרואורגניזמים או באמצעים גאולוגיים. מקפת שיירי הגז אקסו מארס החלה למפות את המתאן האטמוספירי באפריל 2018, והרובר של אקסו מארס רוזלינד פרנקלין תוכנן לקדוח ולנתח דגימות תת-קרקעיות אולם התוכנית הושעתה לתקופה הבלתי מוגבלת. מנגד, הרובר הרובוטי החוקר את מאדים מטעם נאס"א מארס 2020 נחת בהצלחה ואחסן עשרות דגימות עבור העברתם הפוטנציאלית למעבדות כדור הארץ בסוף שנות ה-20 או ה-30 של המאה ה-21. החל מ-8 בפברואר 2021, דווח על סטטוס מעודכן של מחקרים השוקלים זיהוי אפשרי של צורות חיים על נוגה (דרך פוספין) ומאדים (דרך מתאן).
הערות שוליים

↑  Ferreira, Becky (24 ביולי 2020). "3 Great Mysteries About Life on Mars - How habitable was early Mars? Why did it become less hospitable? And could there be life there now?". The New York Times. נבדק ב-24 ביולי 2020. {{cite news}}:  (עזרה)
↑  Chang, Kenneth (12 בספטמבר 2016). "Visions of Life on Mars in Earth's Depths". Financial Times. ארכיון מ-12 בספטמבר 2016. נבדק ב-12 בספטמבר 2016. {{cite news}}:  (עזרה)
↑  Mumma, Michael J. (8 בינואר 2012). The Search for Life on Mars. Origin of Life Gordon Research Conference. Galveston, TX. ארכיון מ-4 ביוני 2016. {{cite conference}}:  (עזרה)
↑  Moser, D. E.; Arcuri, G. A.; Reinhard, D. A.; White, L. F.; Darling, J. R.; Barker, I. R.; Larson, D. J.; Irving, A. J.; McCubbin, F. M.; Tait, K. T.; Roszjar, J.; Wittmann, A.; Davis, C. (2019). "Decline of giant impacts on Mars by 4.48 billion years ago and an early opportunity for habitability". Nature Geoscience. 12 (7): 522–527. Bibcode:2019NatGe..12..522M. doi:10.1038/s41561-019-0380-0.
↑  McKay, Christopher P.; Stoker, Carol R. (1989). "The early environment and its evolution on Mars: Implication for life". Reviews of Geophysics (Submitted manuscript). 27 (2): 189–214. Bibcode:1989RvGeo..27..189M. doi:10.1029/RG027i002p00189.
↑  Gaidos, Eric; Selsis, Franck (2007). "From Protoplanets to Protolife: The Emergence and Maintenance of Life". Protostars and Planets V: 929–44. arXiv:astro-ph/0602008. Bibcode:2007prpl.conf..929G.
1 2 3  סוכנות החלל הישראלית, מאדים
1 2  NASA’s MRO Finds Water Flowed on Mars Longer Than Previously Thought - NASA, ‏2022-01-26 (באנגלית אמריקאית)
1 2  Giovanni Virginio Schiaparelli | Mars mapping, crater naming, canals | Britannica, www.britannica.com, ‏2024-06-30 (באנגלית)
↑  marshist, nssdc.gsfc.nasa.gov
↑  History of Mars exploration, London: Springer, 2005, עמ' 19–42, ISBN 978-1-84628-596-7. (באנגלית)
↑  Chang, Kenneth; Stirone, Shannon (8 בפברואר 2021). "Life on Venus? The Picture Gets Cloudier - Despite doubts from many scientists, a team of researchers who said they had detected an unusual gas in the planet's atmosphere were still confident of their findings". The New York Times. נבדק ב-8 בפברואר 2021. {{cite news}}:  (עזרה)